OpenLLM-France/wikimedia huggingface dataset:
# Badyara

El badyara o badiaranké és una llengua africana, del grup etnolingüístic tenda; aquesta llengua és propera al bassari, amb influència del ful ful. Forma part de la branca atlàntica de les Llengües nigerocongoleses

## Altres noms

Badara, Badian, Badjara, Badyara, Badyaranke, Pajade, Pajadinka, Gola, Bigola

## Població

És parlada pels badiarankés de la regió de Koundara a Guinea, al nord-est de la Guinea Bissau i al centre-sud del Senegal.
El nombre total de parlants és d'uns 12.200, d'ells 6.300 a Guinea (1998), 4.220 a Guinea Bissau (2002) i 1.685 al Senegal (2002).

## Referències

* ↑ Badyara referència a Ethnologue (16th ed., 2009)

## Bibliografia

* Gisèle E. Ducos, « Parallèle badiaranké-peul, limité à deux points de structure », Journal of African Languages, vol. 3, part. 1, 1964, p. 75-79
* Gisèle E. Ducos, « Les Badiaranké et leur environnement linguistique », African Language Review, vol. 9, 1970-71, p. 74-89
* Gisèle E. Ducos, Structure du badiaranké de Guinée et du Sénégal (phonologie, syntaxe), Université de Paris, 1971, 282 p. (Thèse)
* Gisèle E. Ducos, Apports malinké au lexique badiaranké. Conference on Manding Studies, S.O.A.S., 1972
# Barnabás Bese

Barnabás Bese (Budapest, 6 de maig de 1994) és un futbolista professional hongarès que juga actualment a l'MTK Hungaria FC.
El 31 de maig de 2016 es va anunciar que el seleccionador Bernd Storck l'havia inclòs en l'equip definitiu d'Hongria per disputar l'Eurocopa 2016.

## Referències

* ↑ «Bernd Storck szövetségi kapitány kijelölte a magyar válogatott 23 fős Eb-keretét.» (en hongarès). Magyar Labdarugó Szövetség. [Consulta: 31 maig 2016].
* ↑ «Gera, Dzsudzsak and Kiraly lead Hungary at Euro 2016». Daily Mail, 31-05-2016. [Consulta: 31 maig 2016].

## Enllaços externs

* Fitxa a HLSZ (hongarès)
* Fitxa a MLSZ (hongarès)
# Bassetki

Bassetki és un petit poble d'Iraq, en la governació de Dohuk del Kurdistan autònom iraquià. Es troba al nord de l'antiga Mesopotàmia, i és famós perquè hi han aparegut importants troballes arqueològiques.

## En arqueologia

El 1975, s'hi va descobrir un fragment de la base d'una estàtua de coure de Naram-Sin d'Accàdia, coneguda com a Estàtua de Bassetki, que va ser robada del Museu Nacional de l'Iraq al 2003, durant la Guerra de l'Iraq; després, però, va ser recuperada.
A l'agost-octubre del 2016, uns arqueòlegs de l'Institut d'Estudis d'Orient Pròxim de la Universitat de Tübingen, amb Hasan Qasim de la Direcció d'Antiguitats de Dohuk feren excavacions arqueològiques a Bassetki, i hi descobriren una gran ciutat de l'edat del bronze del c. 3000 abans de la nostra era, que va florir durant més de 1.200 anys. Des del 2700 ae la ciutat tenia estava emmurallada. S'han trobat nivells del període de l'Imperi accadi (2340-2200 ae), considerat el primer imperi de la humanitat.
Hi han aparegut grans estructures pètries erigides al c. 1800 ae, i fragments de tauletes d'argila amb escriptura cuneïforme assíries del c. 1300 ae. També s'hi han trobat indicacions d'una extensa xarxa de carreteres, zones residencials i una mena d'edifici palatí de l'edat del bronze.
Al 2017, els arqueòlegs de la Universitat de Tübingen hi descobriren una col·lecció de 92 tauletes cuneïformes assíries de fa 3.200 anys dins un atuell d'argila, que han revelat la seua ubicació en l'antiga ciutat reial perduda de Mardaman. La ciutat, per la seua posició estratègica en les rutes comercials entre Mesopotàmia, Anatòlia i Síria, va tenir importància, i els primers esments en provenen del regnat de Naram-Sin, quan el seu governant s'uní a la "Gran Revolta" contra el rei accadi. Aquestes tauletes daten del c. 1250 ae, quan l'àrea formava part de l'Imperi Assiri Mitjà.

## Referències

* 1 2 3 «Significant Bronze Age city discovered in Northern Iraq». Science Daily, 04-11-2016. [Consulta: 18 maig 2018].
* ↑ «Archaeologists Unearth Bronze Age City in Iraq». Sci News, 06-11-2016. [Consulta: 18 maig 2016].
* ↑ «Cuneiform tablets from Bassetki reveal location of ancient royal city of Mardaman» (en alemany-anglés). Universitat de Tübingen, 09-05-2018. [Consulta: 18 maig 2018].
# Benoni Beheyt

Benoni Beheyt (Zwijnaarde, Gant, 27 de setembre de 1940) va ser un ciclista belga, que fou professional entre 1962 i 1968. Com a ciclista amateur va participar en els Jocs Olímpics d'Estiu de 1960. Com a professional les victòries més importants foren el Campionat del Món de ciclisme en ruta de 1963, la Gant-Wevelgem de 1963 i una etapa del Tour de França de 1964.

## Palmarès

* 1960
** Vencedor d'una etapa a la Volta a Limburg amateur
* 1961
** Vencedor d'una etapa a la Volta a Limburg amateur
* 1962
** 1r a la Brussel·les-Ingooigem
** Vencedor d'una etapa del Tour de Picardia
* 1963
** Campionat del Món de ciclisme
** 1r a la Gant-Wevelgem
** 1r al Gran Premi de Fourmies
** 1r al Tour de Valònia
* 1964
** Campió de Bèlgica en ruta
** 1r de la Volta a Bèlgica
** Vencedor d'una etapa al Tour de França
** Vencedor d'una etapa al Tour del Sud-Est

### Resultats al Tour de França

* 1963. 49è de la classificació general
* 1964. 49è de la classificació general. Vencedor d'una etapa
* 1965. 47è de la classificació general

## Referències

* ↑ «BEHEYT Benoni». [Consulta: 14 novembre 2022].
* ↑ «Olympedia – Benoni Beheyt». [Consulta: 14 novembre 2022].
* ↑ «Profiel: Wielrennen». [Consulta: 14 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Benoni BEHEYT» (en italià). [Consulta: 14 novembre 2022].
* ↑ «Palmarès de Benoni Beheyt (Bel)». [Consulta: 14 novembre 2022].

## Enllaços externs

* Fitxa de Benoni Beheyt a www.sitiodeciclismo.net
# Benoit Konongo

Benoit Konongo és un famós escultor congolès, autor de busts i estàtues acadèmiques característiques de l'escola Muta Mayola.
Benoit Konongo nascut l'any 1919 al poble de Kisoundi i mort l'any 2007 a Brazzaville, el seu oncle Muta Mayola va conèixer l'escultura tradicional de Téké, alhora que el seu cosí Grégoire Massengo. A partir de 1940 va començar a exposar a Brazzaville amb el seu cosí Massengo. L'any 1943 l'arquitecte Roger Errel el va admetre a Arts Aplicades. A partir de 1945 Konongo va obtenir ordres del poder colonial i del clergat, incloses les estàtues que adornen la basílica de Sainte-Anne du Congo.

## Referències

* ↑ Editions du Seuil «Konongo». Présence afrcaine, 2003.
* ↑ «Les arts au creuset de la pensée congolaise contemporaine». Cahiers d'études africaines, 2010, p. 1215-1240.
* ↑ Dictionnaire amoureux de l'architecture (en francès). Place des éditeurs, 2016, p. 199 200. ISBN 9782259252638.
# Batalla d'Angaon

La batalla d'Angaon es va lliurar el 28 de novembre de 1803 en el marc de la Segona Guerra Anglo-Maratha en què Arthur Wellesley de Wellington, de la Companyia Britànica de les Índies Orientals va derrotar l'exèrcit de la Confederació Maratha de Raghoji II Bhonsle, raja de Nagpur dirigit pel seu germà Venkaji i el de Daulat Rao Scindia. La batalla va suposar la conquesta del Fort de Gawilgarh (15 de desembre) pel general Stevenson, i va comportar el Tractat de Deogaon (19 de desembre) en el que Raghuji Bhonsla va fer diverses cessions i va renunciar als territoris a l'oest del riu Wardha.

## Referències

* ↑ Bennell, Anthony S. =The Maratha War Papers of Arthur Wellesley (en anglès). Sutton Publishing, 1998. ISBN 0-7509-2069-6.
* ↑ Alfred Comyn Lyall, The Rise and Expansion of the British Dominion in India, p.257 (anglès)

## Vegeu també

* Batalla d'Assaye
# Batalla de Seattle

«Batalla de Seattle» té aquests significats:
* Batalla de Seattle (1856): intent dels nadius d'expulsar els forans de Seattle
* Manifestacions contra la cimera de l'OMC a Seattle: protestes antiglobalització de 1999
* Batalla a Seattle: pel·lícula de 2007 dirigida per Stuart Townsend
# Barranc de Sant Martí (Claverol)

El barranc de Sant Martí és un barranc afluent de la Noguera Pallaresa. Discorre íntegrament pel terme de Conca de Dalt, al Pallars Jussà, en el territori dels antics municipis de Claverol i Hortoneda de la Conca. Rep el nom del poble de Sant Martí de Canals.
Es forma a llevant del poble de Sant Martí de Canals, sota el Tossal de Montserè, a l'extrem nord de la Serra de Pessonada, dins de l'extens paratge de Sant Vicent. De primer, davalla cap al nord-oest, però aviat gira cap a l'oest i després cap al sud-oest, passant al nord de Sant Martí de Canals, on troba la Font de Davall.
S'aboca en la Noguera Pallaresa dins del pantà de Sant Antoni, al nord de la Casa de la Manduca, just al costat de la cruïlla de la carretera que mena a Sant Martí de Canals i Pessonada, a la partida de Sarransot.
# Hugo Viana

Hugo Miguel Ferreira Gomes Viana, conegut com a Hugo Viana, és un exfutbolista portugués nascut a Barcelos (Portugal) el 15 de gener de 1983. Jugava de centrecampista defensiu, destacant en la seua joventut i jugant al Newcastle i València. Ha participat en els mundials de Corea i Japó 2002 i Alemanya 2006, així com a les Eurocopes del 2004 i 2012.

## Referències

* ↑ Prata, Bruno «Hugo Viana é o jogador com a sua idade mais caro do mundo» (en portuguès). Público, 21-06-2002.
* ↑ «Newcastle complete £8.5m Viana signing». The Guardian, 20-06-2002.
* ↑ «Còpia arxivada». Newcastle United F.C., 10-03-2006. Arxivat de l'original el 5 de desembre 2008. [Consulta: 5 setembre 2021].
* ↑ «Hugo Viana nos sub-21 falha Euro 2004» (en portuguès). Correio da Manhã, 17-05-2004.
* ↑ «Còpia arxivada». FIFA, 23-05-2012. Arxivat de l'original el 20 de desembre 2013. [Consulta: 5 setembre 2021].
Hugo Viana - Plantilles de navegació :
Selecció de futbol de Portugal – Copa del Món de futbol 2002
1 Vítor Baía •
2 Jorge Costa •
3 Abel Xavier •
4 Caneira •
5 F. Couto •
6 P. Sousa •
7 Figo •
8 João Pinto •
9 Pauleta •
10 Rui Costa •
11 S. Conceição •
12 Hugo Viana •
13 Andrade •
14 Barbosa •
15 Nélson •
16 Ricardo •
17 Paulo Bento •
18 Frechaut •
19 Capucho •
20 Petit •
21 Nuno Gomes •
22 Beto •
23 Rui Jorge •
Entrenador: Oliveira
Selecció de futbol de Portugal – Copa del Món de Futbol 2006
1 Ricardo •
2 P. Ferreira •
3 Caneira •
4 R. Costa •
5 F. Meira •
6 Costinha •
7 Figo •
8 Petit •
9 Pauleta •
10 Hugo Viana •
11 Simão •
12 Quim •
13 Miguel •
14 Nuno Valente •
15 Boa Morte •
16 R. Carvalho •
17 Cristiano Ronaldo •
18 Maniche •
19 Tiago •
20 Deco •
21 Nuno Gomes •
22 Santos •
23 H. Postiga •
Entrenador: Scolari
Selecció de futbol de Portugal – Eurocopa 2012
1 Eduardo •
2 B. Alves •
3 Pepe •
4 Veloso •
5 Coentrão •
6 Castro •
7 Ronaldo •
8 Moutinho •
9 H. Almeida •
10 Quaresma •
11 Oliveira •
12 R.Patrício •
13 Ricardo Costa •
14 Rolando •
15 Micael •
16 Meireles •
17 Nani •
18 Varela •
19 Lopes •
20 Hugo Viana •
21 João Pereira •
22 Beto •
23 H. Postiga •
Entrenador: Paulo Bento :
# Revda

Revda - Ревда (rus) és un possiólok de l'óblast de Múrmansk, a Rússia.

## Etimologia

El nom prové d'un petit llac verí, que en rus vol dir alguna cosa com «reserva d'aigua per a rens».

## Geografia

Revda es troba al centre de la península de Kola, més enllà del cercle polar àrtic i en una zona de tundra.
# Muhiddin Dürrüoğlu-Demiriz

Muhiddin Dürrüoğlu-Demiriz (1969) Compositor i pianista de música simfònica turca.
L'artista viu a Bèlgica i treballa al Reial Conservatori de Brussel·les.
Va néixer el 1969 a Gerede. El 1979-1982 va prendre classes particulars de piano de Kemal İlerici. El 1980 va ingressar al Conservatori Estatal d'Ankara. El 1983, va completar la seva formació universitària de 4 anys als 18 anys com a estudiant de Kamuran Gündemir i Ersin Onay al piano i la composició amb İlhan Baran al piano.
Entre els anys 1987-1989, va estudiar piano amb Jean-Claude Vanden Eynden i composició amb Jacqueline Fontyn al Reial Conservatori de Brussel·les com a becat de la Fundació Eczacıbası.
El 1989-1992 va continuar la seva formació musical a la "Chapelle Musicale Reine Elisabeth Virtuosity School", una institució internacional on es van formar joves músics amb talent a Bèlgica. El 1992 va guanyar el concurs "Nany Philippart" i la beca "Fulbright" i es va doctorar en piano amb Edward Auer a la Universitat d'Indiana amb una beca "Fulbright", treballant amb Don Freund en la composició.
En el camp del piano el 1995 "Fondation Belge de la Vocation" i el 1997 "J. & W. Premis Pelemans". Les seves composicions van ser guardonades amb el Premi Arthur de Greef de l'Acadèmia belga de Belles Arts el 1993 (amb els seus "Sis Preludis ve) i el Lutet Coupe de la Création Musicale" de l'Acadèmia de Lutéce de París. El 1996 va guanyar el "Premi SABAM" (amb la seva obra Contact II - Massspace)" al Concurs de música de cambra de Hulste-Bèlgica, i el 2000 va guanyar el segon premi del mateix concurs (amb la seva composició Varioactivité) i França amb Tour Le Tourneur "Semazen""- al Concurs de piano de música del segle XX a Orleans, (França), amb el primer premi "Irène Fuerison" de l'Acadèmia belga de belles arts el 2001 també el va guanyar.
Roman a Turquia durant 12 anys de començar el seu primer concert, i després anar a instal·lar-se a França, on a partir de Bèlgica, Alemanya, Argentina, Luxemburg, Portugal, Espanya, Itàlia, Anglaterra, Romania. Va continuar amb recitals, concerts amb orquestres i concerts de música de cambra a Hongria, Corea del Sud, la Xina i els Estats Units.
Dürrüoğlu ha estat professor de música de cambra al Reial Conservatori de Brussel·les des de 1994.

## Referències

* 1 2 "Muhiddin Dürrüoğlu-Demiriz". /www.composers21.com. The Living Composers Project. 11 Mart 2016 tarihinde kaynağından arşivlendi. Erişim tarihi: 21 Ocak 2016.
* 1 2 "Muhiddin Dürrüoğlu Demiriz". www.turkishculture.org. Turkish Cultural Foundation. 27 Ocak 2016 tarihinde kaynağından arşivlendi. Erişim tarihi: 21 Ocak 2016.
# El Salt d'Aigua

El Salt d'Aigua, és un paratge del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situat a prop de l'extrem nord del terme municipal, quasi limítrof amb el terme de Senterada. És a sota i al sud-oest de la Taula d'Enserola, a l'esquerra del barranc d'Enserola, davant i al nord del Planell de l'Obaga. És a ponent de la partida d'Enserola.

## Enllaços externs

* Institut Cartogràfic de Catalunya; cal fer dos passos d'aproximació
# NAD(P)H oxidasa

L'enzim NAD(P)H oxidasa o dual oxidasa (DUOX), EC 1.6.3.1, catalitza la reacció d'oxidació del NADH o NADPH a NAD$^+$ o NADP$^+$ utilitzant oxigen molecular i produint peròxid d'hidrogen. Utilitza com a cofactors calci, FAD i el grup hemo.
    NAD(P)H + O₂ $\rightleftharpoons$ NAD(P)$^+$ + O2-
Aquesta proteïna de transmembrana amb presència de calci genera peròxid d'hidrogen transferint electrons des del NAD(P)H intracel·lular a l'oxigen extracel·lular. El pont d'electrons a través de l'enzim conté una molècula de FAD i probablement dos grups hemo. La proteïna s'expressa en la membrana apical dels tirocits i proporciona peròxid d'hidrogen per a la biosíntesi de les hormones tiroïdals catalitzada per la tiroide peroxidasa.
També participa en la defensa antimicrobiana intervinguda per la lactoperoxidasa en la superfície de les mucoses. Té la seva pròpia activitat peroxidasa a través del seu peroxidasa-domini N-terminal.
# Municipi d'Amata

El municipi de Amata (en letó: Amatas novads ) és un dels 110 municipis de la República de Letònia, que es troba localitzat al centre del país bàltic, i que té com a capital la localitat de Drabeši. El municipi va ser creat l'any 2000 després de la reorganització territorial.

## Ciutats i zones rurals

* Amatas pagasts (zona rural)
* Drabešu pagasts (zona rural)
* Nitaures pagasts (zona rural)
* Skujenes pagasts (zona rural)
* Zaubes pagasts (zona rural)

## Població i territori

La seva població està composta per un total de 6369 persones (2009). La superfície del municipi té uns 741,8 kilòmetres quadrats, i la densitat poblacional és de 8,59 habitants per kilòmetre quadrat.

## Referències

* 1 2 «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 4 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 4 gener 2015].
# Municipi d'Aitos

El municipi d'Aitos (búlgar: Община Айтос) és un municipi búlgar pertanyent a la província de Burgàs, amb capital a la ciutat homònima. Es troba al nord de la província.
L'any 2011 tenia 28.687 habitants, un 48,27% búlgars, un 30,56% turcs i un 10,81% gitanos. Prop d'un 70% de la població municipal viu a la capital.

## Localitats

El municipi es compon de les següents localitats:
| Aitos Dryankovets Zetyovo Karageorgievo Karanovo Lyaskovo Malka Polyana Maglen Peshtersko | Polyanovo Raklinovo Sadievo Topolitsa Cherna Mogila Chernograd Chukarka |

## Galeria

* Edifici del centre municipal d'Aitos
* Edicifi addicional de la municipalitat

## Referències

* ↑ «Mapa d'Aitos». Google Maps.
* ↑ «Етнически състав на населените места в България според преброяването на населението през 2011 г.» (en anglès). pop-stat.mashke.org, 2015.
* 1 2 «Преброяване на населението» (en búlgar). National Statistical Institute - Republic Of Bulgaria, 01-02-2011. Arxivat de l'original el 13 de juny 2018. [Consulta: 23 març 2021].

## Enllaços externs

* Municipi d'Aitos - Lloc web oficial
# Narcís Galià i Adell

Narcís Galià i Adell (Tortosa, el Baix Ebre, 28 de gener de 1925 - Alcanar, el Montsià, 26 de maig de 2021) fou un pintor i dibuixant català.
Va estudiar a l'Escola d'Arts i Oficis de Barcelona, al Reial Cercle Artístic i a l'Escola Superior de Belles Arts de Sant Jordi de Barcelona (1946), per a posteriorment exercir-hi de professor des del 1971 i catedràtic fins a la seva jubilació. Va ser també durant més de 25 anys director de l'Escola Municipal d'Arts Plàstiques d'Alcanar, a més de catedràtic de pintura de la Facultat de Belles Arts de la Universitat de Barcelona L'any 1944 va exposar el primera vegada a les Galerías Españolas de Barcelona, per a continuació fer-ho a Saragossa (1947), Tarragona (1952), Palma (1958), Barcelona (1975), París (1977) i Santa Cruz de Tenerife (1981). És l'autor del llibre El color en la pintura, editat per la Diputació de Tarragona l'any 1988.
L'any 2015, i a partir d'un acord amb l'ajuntament d'Alcanar, Galià va fer donatiu al poble part de la seva obra, que incloïa 48 quadres i tres escultures, i que actualment es poden veure a l'Espai Narcís Galià habilitat a la Casa O'Connor.

## Referències

* ↑ «Narcís Galiá i Adell». Enciclopèdia.cat. [Consulta: 8 juny 2021].
* 1 2 3 4 «Narciso Galia Adell» (en castellà). Catawiki. [Consulta: 8 juny 2021].
* 1 2 «Dol a Alcanar per la mort del pintor Narcís Galià als 95 anys». Marfanta.com, 27-05-2021.
# NVRAM

La memòria d'accés aleatori no volàtil, referida a vegades per les seves sigles en anglès NVRAM (Non-volatile random access memory), és un tipus de memòria d'accés aleatori que, com el nom indica, no perd la informació emmagatzemada en aturar-se l'alimentació elèctrica.

## Vegeu també

* Memòria d'ordinador
* MRAM
* EEPROM
* Memòria reprogramable

## Referències

* ↑ Arias Pérez, Jagoba; Martín González, José Luis. Electrónica Digital (en castellà). Delta Publicaciones, 2006, p.298. ISBN 8496477444.
# Múscul tibial posterior

El múscul tibial posterior (musculus tibialis posterior), té forma allargada i està situat en el pla profund de la regió posterior de la cama. És un dels tres músculs profunds del compartiment posterior de la cama. Els altres músculs profunds són el flexor llarg del dit gros i el flexor llarg dels dits; el tibial posterior és el més poderós d'aquests músculs profunds. Els tres músculs estan innervats pel nervi tibial que és una branca del nervi ciàtic. La irrigació la realitzen branques de l'artèria tibial posterior.

## Insercions

S'insereix en la seva part superior, en la cara posterior de la tíbia i el peroné, mentre que a la seva part inferior forma un tendó que passa per darrere del mal·lèol intern del turmell, arriba a la planta del peu i s'insereix en l'os escafoide o navicular, al cuneïforme central i en la base dels ossos metatarsians.

## Funció

La seva acció té tres funcions:
* Adducció del peu. Efectua una tracció interna que provoca l'adducció tarsiana, és a dir fa que la planta del peu miri cap a dins i s'elevi la seva vora intern, funció antagònica amb la del múscul peroneal lateral curt.
* Estabilització de la volta plantar. La inserció en el centre del tars, que es disposa en forma d'arcada, serveix per estabilitzar la volta del peu en el seu terç posterior.
* Flexió plantar del peu. És una acció secundària que és antagònica a la del múscul tibial anterior.

## Lesions

Les més freqüents són les tendinopaties (lesions del tendó), habituals durant l'activitat esportiva, sobretot en els corredors de llargues distàncies. La lesió provoca dolor a la regió posterior del mal·lèol intern del turmell que augmenta quan es realitza l'adducció, supinació o extensió del peu. Per exemple, al col·locar-se en posició de puntetes o fer que la planta del peu miri cap endins.

## Notes

* ↑ <Coincideixen en la denominació tant el Diccionari enciclopèdic de medicina com el Termcat. Així apareix al Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 23 març 2015].
* ↑ Hopkinsmedicine. Sistema nerviós perifèric (anglès). Accés el 22 de març de 2015.
* ↑ Músculos de la pierna. Facultad virtual de medicina. Accés el 25 de març de 2012
* 1 2 Martín Urrialde, J.A.: Lesiones por sobrecarga del tibial posterior. Valoración funcional diferencial. Fisioterapia. 2004; 26:319-24, vol.26, nº 06. Accés el 20 de març de 2012
    Aquest article incorpora text de l'edició de l'Anatomia de Gray en domini públic.

## Galeria d'imatges

* Músculs de la part posterior de la cama. Capa profunda.
* Músculs de la planta del peu. Tercera capa.
* Artèries poplítia, tibial posterior i peroneal.
* Músculs de la part posterior de la cama. Capa profunda (dissecció).

## Enllaços externs

* LUC tibp
* Figura anatòmica: 15:st-04 a Human Anatomy Online, SUNY Downstate Medical Center
* Diagrama a Washington.edu Arxivat 2006-04-30 a Wayback Machine.
* Diagrama a Latrobe.edu.au
# Nanosensor

Un nanosensor és qualsevol punt sensorial biològic, químic o físic utilitzar per captar i transmetre informació sobre nanopartícules al món macroscòpic. El seu ús és principalment per a temes mèdics i com a punt inicial per construir altres nanoproductes tals com xips d'ordinador que treballen a nanoescala o nanorobots. Actualment hi ha diverses maneres proposades de fer nanosensors, tals com la litografia top-down i muntatge bottom-up o l'automuntatge molecular.

## Referències

* ↑ Foster LE. «Medical Nanotechnology: Science, Innovation, and Opportunity» (en anglès). Upper Saddle River: Pearson Education ISBN 0-13-192756-6., 2006.

## Vegeu també

* Nanotecnologia
* Nanomedicina

## Enllaços externs

* Nanosensor Probes Single Living Cells Arxivat 2013-05-28 a Wayback Machine., OakRidge National Laboratory (anglès)
* Nanosensors News, International Frequency Sensor Association (anglès)
* Nanotechnology and Surveillance Arxivat 2018-04-12 a Wayback Machine. (anglès)
* Online lecture on Nanobiotechnology and Biosensors (anglès)
# Neogastròpodes

Els neogastròpodes (Neogastropoda) són un ordre de gastròpodes. Tots els membres d'aquest ordre són caragols marins, generalment carnívors o carronyaires.

## Característiques

Presenten un sol ctenidi monopectinat, una aurícula i un nefridi i posseeixen un aparell reproductor complex. La ràdula té tres dents per filera transversal (tipus raquiglosa), i presenten un osfradi bipectinat.

## Superfamílies

L'ordre dels neogastròpodes inclou set superfamílies:
* Superfamília Buccinoidea Rafinesque, 1815
* Superfamília Conoidea J. Fleming, 1822
* Superfamília Mitroidea Swainson, 1831
* Superfamília Muricoidea Rafinesque, 1815
* Superfamília Olivoidea Latreille, 1825
* Superfamília Turbinelloidea Rafinesque, 1815
* Superfamília Volutoidea Rafinesque, 1815

## Referències

* 1 2 «WoRMS - World Register of Marine Species - Neogastropoda». [Consulta: 29 juliol 2021].